जेल प्रहरियों को दक्ष बनाने और निहत्थे लड़ने की सिखाई विधि
जेल प्रहरियों के प्रथम बुनियादी प्रशिक्षण-सत्र के समापन कार्यक्रम में मुख्य अतिथि डीजी जेल संजय चौधरी ने कहा- जेल से जो कैदी भाग रहे हैं उसे लेकर फोर्स सशक्तिकरण के लिए कदम उठाए जाएंगे, ताकि भविष्य में ऐसी घटनाएं न हों। उन्होंने बुरहानपुर सहित इंदौर की नई जेल को हाईटेक करने की बात कही।
आरएपीटीसी परेड ग्राउंड, महेश गार्ड पर शुक्रवार को आयोजित कार्यक्रम में साइलेंट ड्रिल का प्रदर्शन, पी.टी डिस्प्ले, वन मिनट वेपन ड्रिल,यू.ए.सी डिस्प्ले व अन्य आयोजन भी हुए। जेल विभाग के द्वारा आज की आवश्यकताओं को देखते हुए विभाग के प्रहरियों को उच्च दर्जे के प्रशिक्षण की आवश्यकताओं को देखते हुए पुलिस के रुस्तमजी सशस्त्र पुलिस प्रशिक्षण महाविद्यालय को चुना गया। यहां 272 जेल प्रहरियों को शारीरिक रूप से दक्ष बनाने तथा निहत्थी लड़ाई में पारंगत करने के लिए विभिन्न विधाएं सिखाई गईं। प्रशिक्षण की शुरूआत जनवरी 2017 से शुरू हुई थी, जो शुक्रवार को समाप्त हुई।
आरएपीटीसी परेड ग्राउंड में जेल प्रहरियों को विशेष ट्रेनिंग दी गई।
hin_Deva hin_Deva hin_Deva hin_Deva